**‏23 ינואר 2022  
‏כ"א שבט תשפ"ב**

**לכבוד**

**מר אורי סולד, התנועה לחופש המידע**

הנדון: **פנייתך מיום 13.12.2021**

בפנייתך שבנדון ביקשת לקבל מידע בדבר נתוני צפיה והשמעה של תוצרי התאגיד, כמפורט בהרחבה בבקשתך.

**להלן התייחסותי לפנייתך:**

1. בפנייתך שבנדון ביקשת נתונים אודות כמות רבה של סדרות ותוכניות, ששודרו במשך שנים, כאשר ליקוט המידע אודותם נעשה באופן ידני, דבר המצריך הקצאת משאבים בלתי סבירה, כאמור בסעיף 8(1) לחוק חופש המידע, התשנ"ח- 1998 (להלן "**החוק**").
2. מבלי לגרוע מהאמור לעיל, ומתוך רצון לסייע לך לקבל את עיקר המידע המבוקש לך, הגורם המקצועי מסר טבלאות נתונים אודות ההסכתים וסדרות הרשת המובילות ללא חלוקה פנימית. אופן האזנה של ההסכתים יופיעו כגרף כללי לכלל ההסכתים. מצ"ב הטבלאות המבוקשות.
3. בהתייחס לפירוט ההכנסות אותן מקבל התאגיד מהפלטפורמות השונות עבור הצפיות בתכנים הנ"ל, המדובר בסוד מסחרי אשר גילויו עלול לפגוע פגיעה ממשית באינטרס מקצועי, מסחרי וכלכלי של התאגיד בהתקשרויותיו בנושא זה, לרבות יכולותיו לניהול מו"מ עם צדדים שלישיים, הן בהווה והן בעתיד, ומשכך ובהתאם לסעיף 9(ב)(6) לחוק, לא נוכל למסור מידע זה.

בברכה,



**\_\_\_\_\_\_\_\_\_\_\_\_\_**

**שירה מרוז, עו"ד**

ממונה על חופש המידע